Nädalaga saab riigist suhteliselt hea üldpildi, kui külastada 2018. aasta Euroopa kultuuripealinna Vallettat ja Vormsit ehk Gozo saart. Viimasele saab 20-minutilise sõidu ja Harilaiuga ehk kohalik praamiühendus on küll toimiv, kuid Leedo võiks tunda uhkust. Samas, sõit on odavam – ühe otsa reisijapilet maksab 1.20.- Ka viimast ei küsitud kui kell oli siesta ehk kell 14 praamile minnes oli piletimüüja puhkusel ehk mõnisada inimest ei maksnud ka seda.
#000004
Malta looduslikult kõige huvitavam koht on Azure Window ehk vee kohal kõrguv kivikaar, mis lähima 10-aasta jooksul peaks kokku kukkuma. Tõenäoliselt siis, kui seal samal ajal mõni turist ronimas on. Window asub Gozo saarel, millega tutvumiseks on kõige parem viis kasutada lahtise katusega kahekordset bussi, sest siis saab kõrgelt näha ka sentimeetreid, mis bussil linnaliikluses rõdudest puudu jääb. Lisaks on omaette elamus vaadata teiselt korruselt kitsal teel mäest allasõitu lootes, et see ei jää viimaseks.
#000005
Hotellivalikutest sattus meile AI paketiga db Seaport + SPA hotell, sest mitmetes kohtades küsiti a’20.- euri ainuüksi hommikusöögi eest. Lisaks on hotell ranna lähedal ning ühe pudeliviske ehk 15- minutilise jalutuskäigu kaugusel olevast endisest filmi võttepaigast Popeye Villagest ning mõne viske kaugusel Gozo saarele viivast praamist (9 min bussiga).
#000007
Kuna saare reljeef on mõnevõrra keerulisem kui Haanja kuppelmaastikul, siis sõitmiseks peab aega arvestama. Bussiga pealinna ja lennujaama ca tund. Muhus teeks selle ajaga 2 tiiru saarele peale.
#000008
Valitud seltskonna reisid ja seiklused alates sajandi algusest.
#000016